लहंडोला तक पहुंची पीएनजी लाइन बिछाने का काम शुरू
फरीदाबाद| लहंडोलागांव के लोगों को जल्द ही सिलेंडरों की मारामारी से छुटकारा मिल जाएगा, क्योंकि गांव में बुधवार से पीएनजी लाइन डालने का काम शुरू हो गया है। वार्ड नंबर-4 की जिला पार्षद पूनम अधाना के जेठ सुरजीत अधाना ने लाइन बिछाने के कार्य का शुभारंभ किया। इस दौरान अधाना ने कहा कि पीएनजी लाइन शुरू होने से गैस सिलेंडर लाने का झंझट खत्म हो जाएगा। पीएनजी आने से गांव के करीब 450 घरों को लाभ मिलेगा। इससे पहले दयालपुर, बुखारपुर, मंधावली, बदरौला में भी पीएनजी लाइन डल चुकी है। इस मौके पर सूरज, राजाराम, राजकुमार, कालू पहलवान, सतबीर मास्टर, पीटीआई प्रवीन मौजूद रहे।
hne_Deva hin_Deva